Reba McEntire
Reba Nel Makentair (Reba Nell McEntire, g. 1955 m. kovo 28 d.) – amerikiečių kantri muzikos atlikėja ir aktorė. Neretai vadinama „kantri muzikos karaliene“ ir visame pasaulyje yra pardavusi per 75 milijonus įrašų. Nuo karjeros pradžios daugiau nei šimtas atlikėjos singlų papuolė į JAV „Billboard“ kantri dainų reitingą, iš kurių 25–eri užėmė pirmąją vietą. McEntire vaidino įvairuose filmuose bei serialuose, iš kurių žinomiausias – serialas „Reba“, kuris transliuotas šešis sezonus. Taip pat jai priklauso keletas verslų, tarp jų – ir restoranas bei mados kompanija. Savo muzikinę karjerą pradėjo 1975 m., pasirašius kontraktą su „PolyGram“ ir „Mercury Records“ įrašų kompanijomis. Debiutinis McEntire albumas „Reba McEntire“ išleistas 1977 m. rugpjūtį. 2024 m. duomenimis, atlikėja yra išleidusi trisdešimt du studijinius albumus, iš kurių naujausiasis, „Stronger Than the Truth“, išleistas 2019 m. balandį.